GiliGold/VAD_KnessetCorpus huggingface dataset:
<נעמה מנחמי: מדובר בשימוש בכוח סביר שלא מגיע לרמה של גרימת חבלה.
אברהם מיכאלי: לשוטר מותר לגרום חבלה?
<נעמה מנחמי: שוטר שמוסמך לעצור יכול.
<נעמה מנחמי: זה חוק המעצרים, אנחנו לא עוסקים בו היום.
אורי מקלב: אפשר להוריד גם פה את המילה "סביר", להשאיר רק כוח.
אורי מקלב: אפשר להגיד שבכך שלא מורידים את המילה "סביר" זה מונע מהפקח לבצע את עבודתו.
אורי מקלב: אנחנו רוצים להגן על האזרחים.
<נעמה מנחמי: לגבי סעיף 75(ב) ו-(ג) זה לא הנוסח שמופיע בצווים הקודמים שיצאו לגבי עיכוב.
<נעמה מנחמי: אם אני לא טועה, זה צו ראשון שיש בו סמכות עיכוב מבלי שיש סמכות מעצר לצידה.
<נעמה מנחמי: הפנינו את תשומת הלב של הייעוץ המשפטי של המשרד לביטחון הפנים לכך שאת הנושא של 3 שעות ראוי להוסיף בצווים.
<נעמה מנחמי: הבנו שמכאן ואילך זה יתווסף לצווים כדי שיהיה ברור שאנחנו לא רוצים לעשות פה משהו שונה מצווים אחרים, בטח לא לשנות את הפרשנות של צווים קודמים שניתנו.
אורי מקלב: מה כתוב באותו סעיף מקביל של המשטרה?
אורי מקלב: האם כתוב חשד סביר או שרק חשד?
אברהם מיכאלי: השוטר לא מוגבל.
<נעמה מנחמי: בסעיף שעוסק בשוטר כתוב שהיה לשוטר יסוד סביר לחשד.
אורי מקלב: למה אנחנו צריכים להחריג את זה פה?
דוד רותם: אתה רוצה רוויזיה על ההצבעה?
דוד רותם: אנחנו הצבענו כבר.
<נעמה מנחמי: האם אתם מוכנים לשקול שוב להוסיף את העניין של סביר?
מרב מיכאלי: אדוני היושב-ראש, אנחנו נשמח אם תשקול מחדש את הנושא של הסביר.
מרב מיכאלי: הנקודה של חבר הכנסת מקלב, ידידי, מראה שלשוטר, שהוא מוסמך יותר, יש את העניין של חשד סביר, כאשר לגבי המפקח אנחנו מוותרים על העניין של הסבירות.
מרב מיכאלי: זה דבר לא ראוי.
<יואל הדר: שוטר זה מול אזרח.
<יואל הדר: פה זה מול עבריין בלבד.
<יואל הדר: אלה שני דברים אחרים.
<נעמה מנחמי: האם אפשר לכתוב את התיבה: "יסוד סביר לחשד" כפי שמופיעה בחוק המעצרים?
<נעמה מנחמי: האם זה מקובל?
דוד רותם: מי בעד הצו עם יסוד סביר לחשד?
דוד רותם: רבותיי, בוקר טוב, אני פותח את הישיבה.
דוד רותם: הצעת חוק הדיינים (תיקון מס' 26) (ייצוג הולם לנשים בוועדה למינוי דיינים), של חברות הכנסת שולי מועלם, עליזה לביא, זהבה גלאון ואחרות.
<הדס אגמון: שרת המשפטים לא מתנגדת לנוסח כמו שהוא.
דוד רותם: יש סעיף אחד שהבטחתי שאני אוריד.
דוד רותם: אתם עכשיו מודיעים לי ששרת המשפטים מבקשת שהוא יישאר?
<הדס אגמון: אני מבינה שהסעיף נשאר ושרת המשפטים לא מתנגדת לכך שהוא יישאר.
דוד רותם: הבטחתי לשרת המשפטים שאני אוריד את הסעיף של הרוב.
דוד רותם: עכשיו שרת המשפטים מבקשת שזה יישאר, כמו שאני מבין.
אברהם מיכאלי: אדוני היושב-ראש, אפשר לקבל הסבר מקדים לדיון הזה?
דוד רותם: החוק עבר הלילה.
אברהם מיכאלי: אנחנו עבדנו אתמול בלילה עד השעות המאוחרות.
אברהם מיכאלי: החוק הזה עבר בשעה 02:00 בלילה.
דוד רותם: אני קבעתי את הדיון מראש.
אברהם מיכאלי: אני לא מכיר הרבה פעמים שהייעוץ המשפטי מאשר לך לקבוע חוקים שעברו במליאה.
דוד רותם: הודעתי שזה בכפוף לכך שזה יעבור במליאה.
אברהם מיכאלי: אני חושב שהחוק הזה לא צריך היה להגיע היום לדיון, לפחות לא אחרי הסיטואציה שהייתה אתמול.
אברהם מיכאלי: אתמול נבחרה ועדה למינוי דיינים.
אברהם מיכאלי: יש שם נציגים ונציגות.
אברהם מיכאלי: אין שום דחיפות בחוק הזה, אלא אם כן יש פה איזה שהוא תרגיל.
אברהם מיכאלי: אני מראש רוצה שהוועדה תדע מה התרגיל.
דוד רותם: אתמול נבחרו רק נציגי הכנסת.
דוד רותם: יש פה רצון להרחיב את הוועדה כך שיהיו טוענות רבניות וכל מיני דברים כאלה.
עליזה לביא: טוענת אחת.
דוד רותם: אין דבר כזה טוענת אחת.
דוד רותם: אתה שואל אותי מה הדחיפות בחוק הזה?
דוד רותם: רוצים שהוועדה לבחירת דיינים תתחיל להתכנס ולעבוד.
דוד רותם: בינתיים יש צו.
אברהם מיכאלי: רוצים לעשות שינוי לפני שהוועדה תתחיל לעבוד?
דוד רותם: בוודאי, שלא יהיה לך שום ספק.
עליזה לביא: למה שנחכה 4 שנים?
דוד רותם: בהליך הרגיל הייתן צריכות לחכות 4 שנים.
דוד רותם: לא יהיו 4 שנים.
עליזה לביא: אני לא הסברתי את עצמי.
עליזה לביא: לא מדובר בבחירות רגילות, מדובר בבחירת דיינים.
אברהם מיכאלי: זה הולך לפי מועד הבחירות.
אברהם מיכאלי: כשיהיו בחירות יהיה עוד פעם מינוי דיינים.
עליזה לביא: אני חושבת שעוד לא הבנת שחוקי המשחק השתנו.
עליזה לביא: נאמתי את זה אתמול בלילה.
דוד רותם: זה שחוקי המשחק השתנו אלו טעויות של כמה אנשים בבניין הזה.
אברהם מיכאלי: שמענו אתמול.
אברהם מיכאלי: יושב-ראש ועדת החוקה נשאר בחוץ בכללי המשחק החדשים.
דוד רותם: לא הצביעו בשבילו כי יש לו קואליציה.
שולי מועלם-רפאלי: יש פה חוק שהמטרה להעביר אותו היא כדי לכנס כמה שיותר מהר את הוועדה למינוי דיינים.
שולי מועלם-רפאלי: בתי הדין זועקים.
שולי מועלם-רפאלי: כבר שנה וחצי לא התכנסה הוועדה.
שולי מועלם-רפאלי: אני מצפה מחבר הכנסת מיכאלי לרצות שהדבר הזה יקרה.
שולי מועלם-רפאלי: זאת נראית לי ציפייה הגיונית לנוכח השאיפה המשותפת שלך ושלי שבמדינת ישראל תהיה משמעות גדולה לבתי הדין הרבניים ולנישואים וגירושים בבתי הדין הרבניים.
דוד רותם: אם תצליחו להוריד את הוטו של שרת המשפטים בחוק עמאר, אתה גם תגיד שנחכה איתו כמה חודשים לדיון?
דוד רותם: מה ברור לך כל כך?
אורי מקלב: מה אתה שואל אותו?
אורי מקלב: בוודאי שיורידו.
אורי מקלב: הכל תלוי בסחר מכר.
דוד רותם: מה הרב עמאר מקבל בתמורה?
דוד רותם: הוא תומך בדוד סתיו?
אורי מקלב: כל הקואליציה נגועה בכל העניין הזה.
אורי מקלב: אתה יודע בדיוק איך הכל עובד.
אורי מקלב: זה לא יושפע מזה שהאופוזיציה הובסה בבחירה למינוי שופטים, עם כל ההכרזות, כולל של הבית היהודי, שלא ייתנו לחוק הזה להתקדם.
אורי מקלב: אתה יודע שכבר עכשיו נרקמים דברים.
אורי מקלב: זה יצא בקרוב, לא אם "התנועה" תוריד את הוטו.
אורי מקלב: הוטו הזה ניתן על תנאי.
אורי מקלב: כולם יודעים שחלק מריצת האמוק שיש בנושאים האלה תמשיך והקואליציה הדורסנית הזאת תמשיך בריצת רגליים להרע בכל מה שאתה עושה פה.
אורי מקלב: אתמול בשעה 01:30 בלילה החוק אושר.
אברהם מיכאלי: 02:00 בלילה.
דוד רותם: כשאני לא הייתי.
דוד רותם: אני התקזזתי עם גפני.
דוד רותם: הלכתי לישון.
עליזה לביא: אחרי שגפני עשה את המופע הוא השאיר אותנו להצביע.
אורי מקלב: אם בבוקר אתה כבר דן אין לי בעיה, אבל זה באמת צער בעלי חיים שאנשים צריכים להגיע כל כך מוקדם.
זהבה גלאון: אם החוק היה עובר לפני הבחירות אתמול - נניח בשבוע שעבר כמו שתוכנן.
זהבה גלאון: בגלל צוק העיתים הוא נדחה – זה היה יוצר מצב שהיו נבחרות אתמול 2 חברות כנסת?
זהבה גלאון: הוא היה מחייב בחירה של 2 חברות כנסת?
שולי מועלם-רפאלי: לא מחייב.
עליזה לביא: מאפשר, לא מחייב.
זהבה גלאון: והיה ושרת המשפטים הייתה שר, האם זה היה מחייב את הכנסת לבחור 2 חברות כנסת?
שולי מועלם-רפאלי: זה היה מחייב את הממשלה לבחור שרה.
עליזה לביא: הממשלה צריכה לבחור.
דוד רותם: אחת הבעיות הקשות זה שהחוק הזה מבקש לחייב את הממשלה למנות שרה.
זהבה גלאון: איך אנחנו מגיעים למצב של 4?
עליזה לביא: זהבה, ראית אתמול במינוי השופטים שהכנסת לא נתנה אישה.
עליזה לביא: ראית את זה אתמול בשידור חי.
<סיגל קוגוט: הנחת העבודה בחוק הזה שאנחנו לא נניח שאין חברות כנסת ואין שרות בממשלה.
עליזה לביא: זאת הנחת העבודה.
זהבה גלאון: איך אנחנו מגיעים לזה שתהיינה לפחות 4 נשים?
שרמן שני: הבעיה היא הבחירות בלשכת עורכי הדין.
שולי מועלם-רפאלי: לשכת עורכי הדין חייבת לשלוח אישה.
זהבה גלאון: טוענת רבנית.
עליזה לביא: הסיבה שהוספתי טוענת רבנית, וזאת התוספת שלי, כדי שזו תמיד תהיה אישה.
עליזה לביא: גם אם חלילה לא תהיה חברת כנסת, לא תהיה שרה וייעשה עוד פעם מחטף בלשכת עורכי הדין, כמו שנעשה עכשיו שזאת פעם ראשונה אחרי 12 שנים שאין אישה בגלל דיל פוליטי מכוער שהיה בלשכת עורכי הדין, אז לפחות טוענת רבנית אחת תהיה.
דוד רותם: מי אומר שחייבת להיות טוענת רבנית ולא טוען רבני?
עליזה לביא: אנחנו חושבות שזאת טוענת רבנית.
עליזה לביא: בהצעת החוק שלנו זאת טוענת רבנית.
זהבה גלאון: מה אם היו נבחרות אתמול 2 נשים?
<סיגל קוגוט: עדיין הממשלה הייתה חייבת לשלוח שרה, עורכת דין מלשכת עורכי הדין וטוענת רבנית.
שרמן שני: לאו דווקא שרה.
שרמן שני: חברת ממשלה.
<סיגל קוגוט: חברת ממשלה היא שרה.
שרמן שני: סגנית שר?
<סיגל קוגוט: סגן שר הוא לא תפקיד בממשלה.
<סיגל קוגוט: רק שרים הם חברי ממשלה.
אורי מקלב: התחלנו להגיד על חטא שחטאנו בריצת רגליים להרע.
אורי מקלב: אחד מהדברים שאנחנו מבקשים עליהם סליחה לא רק ביום כיפור אלא באופן קבוע כשאנחנו חוטאים זה ריצת רגליים להרע, זאת אומרת איזה שהוא דחף שלא עוצרים אותו ונותנים לרגליים להריץ אותנו לכיוון הזה.
שולי מועלם-רפאלי: גם לזות שפתיים זה באותה - - -
דוד רותם: מקלב, זה הרבה יותר גרוע.
עליזה לביא: כולנו מגויסים לעניין הזה.
דוד רותם: מי עוד בעניין הזה?
שולי מועלם-רפאלי: כל 45 חברי הכנסת שהצביעו אתמול למרות השעה בעד החוק בקריאה ראשונה מוכיחים שלפחות 45 בעד.
שולי מועלם-רפאלי: אנחנו יודעים על נוספים שהתקזזו מסיבות כאלו ואחרות, כמו אדוני.
דוד רותם: אני לא בעד.
דוד רותם: אני הייתי עייף.
עליזה לביא: הרבה מאוד מהחברים שלנו נשארו.
עליזה לביא: הסיעה שלי נשארה כולה.
עליזה לביא: היא התגייסה לטובת העניין הזה, בשונה מהסיעה של אדוני.
עליזה לביא: האופוזיציה נשארה.
אורי מקלב: אדוני היושב-ראש, אמנם אני לא יכול לקבל את ההתנצלות שלך בפני גפני, אני מניח שתעשה את זה באופן אישי וישיר איתו, אבל זה רק מעצים את העניין הזה שאתה יצאת אתמול מהמליאה בשעה 23:00 בהנחה שהחוק הזה לא יעלה.
עליזה לביא: למה שהוא לא יעלה?
דוד רותם: הוא היה הרבה קודם על סדר היום.
דוד רותם: שולי לא העלתה אותו.
שולי מועלם-רפאלי: זה לא נכון.
שולי מועלם-רפאלי: אני חושבת שתרגילים פוליטיים על גבם של חברי כנסת חדשים זה לא דבר יפה.
זהבה גלאון: על ותיקים זה יפה?
שולי מועלם-רפאלי: גם על ותיקים זה לא יפה, קל וחומר על חדשים.
אורי מקלב: במקרה הזה את לא יכולה להגיד את זה כי שותפות לחוק הזה חברות כנסת ותיקות.
עליזה לביא: התחלת ללמד אותנו ענייני יום כיפור, עכשיו אתה עובר לטרמינולוגיה.
עליזה לביא: אולי כדאי שתלמד מחברת הכנסת גלאון ללמד קצת אותנו החדשים.
עליזה לביא: יש מה שנקרא "ואהבת לרעך כמוך".
עליזה לביא: תלמד אותנו את כללי המשחק.
עליזה לביא: אתם מנצלים את העליונות שלכם עלינו, וזה בסדר, אנחנו טירוניות, אבל תאמין לי, אנחנו תלמידות חכמות, יודעות מהר ללמוד את ענייני ההלכה, את ענייני הבירוקרטיה ואת ענייני הסיאוב שהשתרשו עמוק עמוק בבית הזה.
עליזה לביא: לא יעזור כל דיל פוליטי וכל כשל בירוקרטי שימנע מאיתנו להעביר את החוק הזה.
עליזה לביא: אדוני, זה היה על סדר היום בסעיף 4 או 5.
עליזה לביא: בדילים כאלה ואחרים זה נדחק לסוף היום.
עליזה לביא: כששאלתי את חבר הכנסת יריב לוין למה זה נדחק, היו לו את הסיבות הפוליטיות שלו למה זה נדחק.
עליזה לביא: החוק אתמול עלה.
עליזה לביא: כשהצגנו אותו אתמול קיבלנו רוב.
עליזה לביא: אלה כללי המשחק.
עליזה לביא: בואו נמשיך על פי כללי המשחק.
אורי מקלב: אני חשבתי שחדשים הולך יחד עם מנומסים, אבל כנראה שזה לא תמיד הולך ביחד.
אורי מקלב: יכולים להיות חדשים ולא מנומסים.
אורי מקלב: גם כאשר מישהו מדבר ורוצה להביע את דעתו מפריעים לו.
אורי מקלב: אני מקווה שיהיו חדשים ומנומסים.
אורי מקלב: אדוני היושב-ראש, אמרת בקריאת ביניים שזה לא היה אמור לעלות לא בגלל הקיזוז.
אורי מקלב: החוק לא היה אמור לעלות כיוון שאתה כיו"ר הוועדה לא היית מעלה אותו, אבל בסוף החוק עלה.
<דורית ואג: זאת הצעת חוק פרטית.
אורי מקלב: אני לא מדבר אם ההליך היה תקין או לא תקין.
אורי מקלב: אני מדבר על העובדות שהיו.
<סיגל קוגוט: אין סמכות ליושב-ראש לא להעלות.
<דורית ואג: קריאה ראשונה זה תמיד היוזם.
אורי מקלב: לא ערערתי על זה ולא על כך שלא קיבלתי את זה בסדר היום.
אורי מקלב: אלו העובדות.
אורי מקלב: אי אפשר להגיד שזה בגלל חברי כנסת חדשים.
אורי מקלב: יש פה חברי כנסת ותיקים ומיומנים שהתחברו, נצמדו לחוק הזה.
אורי מקלב: יש ביוזמים חברות כנסת ותיקות שיודעות.
אורי מקלב: יש פה חיבור לא סטנדרטי שלא קורה כל יום.
אורי מקלב: זה מאוד טוב שחברות כנסת מהאופוזיציה ומהקואליציה מחוקקות חוקים שלא היה להם שום סיכוי להתקבל בכנסת הקודמת.
אורי מקלב: בכנסת הזאת הם מתקבלים.
אורי מקלב: אנחנו מקבלים שכללי המשחק השתנו, אבל הבעיה היא שזה השתנה רק בכיוון אחד ולמשהו אחד.
אורי מקלב: אני פונה ליוזמת העיקרית והראשונה של החוק הזה.
עליזה לביא: אנחנו שתי יוזמות שוות.
אורי מקלב: אני רואה שבחלק הזה אני צריך להיות מאוד מאוד רגיש, אחרת אני יכול כאן לפגוע.
אורי מקלב: לא זאת כוונתי.
אורי מקלב: תדעו לכם שהוועדה למינוי דיינים, כמו הוועדה למינוי שופטים - - -
דוד רותם: אתמול בחרנו לוועדה לבחירת דיינים נציגים חרדים.
אורי מקלב: אני גם מבין את החשש הגדול מכך שיכול להיות שלא יהיו שרות בממשלה.
אורי מקלב: אמנם הבית היהודי רוצה למנות נשים כדי לבחור את הדיינים, אבל הוא לא מצא לנכון למנות שרה.
שולי מועלם-רפאלי: חבר הכנסת מקלב, הדבר היחיד שעוד לא עשית זה שלא סיפרת שלא הייתי בהצבעה על חוק שטרן.
שולי מועלם-רפאלי: אתה רוצה את הפארסה הזאת עוד פעם פה?
שולי מועלם-רפאלי: יש גבול ללשון הרע שאתה יכול להגיד.
אורי מקלב: אני לא אעשה את מה שהחברים שלך עושים לך בתוך הקואליציה.
אורי מקלב: אני לא מגיע לרמות האלו.
דוד רותם: אתם עושים עוול לבתי הדין הרבניים.
דוד רותם: אני לא מקבל את זה שבתי הדין הרבניים מפלים לרעה נשים.
דוד רותם: כאילו הנשים האלו שיהיו בוועדה לבחירת דיינים ישנו משהו.
דוד רותם: שום דבר לא ישתנה.
זהבה גלאון: אנחנו חושבות אחרת.
זהבה גלאון: אחרת לא היינו מציעות את הצעת החוק.
אורי מקלב: כאן המטרה של החוק.
עליזה לביא: אדוני, אני מזכירה לך שזאת ההצעה הראשונה שהגיעה מהממשלה לכנסת.
עליזה לביא: ביומי הראשון בכנסת התחלתי לעבוד על ההצעה הזאת.
עליזה לביא: זאת הצעה שעובדות עליה נשים וארגונים כבר 15 שנים.
עליזה לביא: התבשלו התנאים, יש הזדמנות להעביר את החוק הזה.
דוד רותם: איזה ארגונים?
זהבה גלאון: אני הגשתי את ההצעה הזאת 3 פעמים בעשור האחרון.
אורי מקלב: "הבית היהודי" הצטרף ליוזמות שהן לא כבוד האישה, מעמד האישה או שוויון כפי שנאמר.
שולי מועלם-רפאלי: נכון, מה שעומד לנגד עינינו זאת ההלכה היהודית.
אורי מקלב: זאת פגיעה בבתי הדין.
שולי מועלם-רפאלי: לכם מאוד קשה עם זה.
אורי מקלב: אם רק היה אפשר, אז החברות שלך היו מביאות לכך שלא רק נשים יבחרו דיינים אלא גם נשים תבחרנה.
עליזה לביא: בעזרת ה' זה יקרה.
אורי מקלב: זה לא יקרה בעזרת ה', זה יקרה בעזרת "הבית היהודי".
עליזה לביא: נשים תיבחרנה להיות דיינות.
<קריאה: אל תגיד בחיים לא.
אברהם מיכאלי: אתה רואה למה אתה מוביל, דודו?
אורי מקלב: אמרתי את הדברים כדי שזה יישמע באוזני היוזמות.
אורי מקלב: היוזמות רוצות לקעקע ולפגוע בבתי הדין.
אורי מקלב: הן רוצות לפגוע בדיינים.
אורי מקלב: זה לא יהיה בעזרת ה'.
אורי מקלב: בעזרת "הבית היהודי" יהיה הרצון שנשים תיבחרנה להיות דיינות.
אורי מקלב: את כל ההשמצות ששמענו על בתי הדין, על מה שנעשה ועל עינוי הדין לא שמענו על בתי המשפט.
אורי מקלב: אלפים סובלים מבתי המשפט.
אורי מקלב: בתי הדין מתנהלים כמו כל מקום במדינה.
אורי מקלב: זה להלך אימים על הדיינים, בעיקר לקעקע את עצם הדיון וההתנהלות ההלכתית בנושא של נישואים וגירושים.
אורי מקלב: זה לא חידוש בשבילנו.
אורי מקלב: החידוש הוא שאת זה אנחנו רוצים להוקיע.
אורי מקלב: אנחנו צריכים להוריד את הכיפה מכאלה שיוזמים חוק כזה, שכל מטרתו וכל מהותו - - -
דוד רותם: למה לך להוריד את הכיפה ממישהו אחר?
עליזה לביא: ככה הוא עובד.
עליזה לביא: אחרי זה הוא מדבר על הלכות יום כיפור.
אורי מקלב: לא תישא את הכיפה לשווא.
אורי מקלב: כמו שלשכת עורכי הדין בוחרת את עורכי הדין, כך לשכת הטוענים הרבניים - - -
שרמן שני: אין לשכת טוענים רבניים על פי חוק.
אורי מקלב: יש לשכת טוענים רבניים.
שרמן שני: זאת עמותה.
שרמן שני: אין לפי חוק.
שרמן שני: הלוואי והיה.
אורי מקלב: יש גורם מקצועי שמייצג אותם.
אורי מקלב: אם אין טוענים רבניים אפשר לפנות לראש אבות בתי הדין או למנהל בתי הדין, שזה המקביל.
אורי מקלב: הוא הגורם המקצועי הקרוב ביותר לעניין.
אורי מקלב: הוא זה שיבחר את הטוענת הרבנית.
אורי מקלב: למה צריך ללכת לגורם שלא קשור ואין לו מושג בחלק המקצועי?
דוד רותם: מה דעתך שזאת תהיה שרת המשפטים?
דוד רותם: שר המשפטים נותן את הרישיונות לטוענים הרבניים.
אורי מקלב: אתה לוקח מישהו שהוא לא גורם מקצועי ואתה נותן לו את הזכות לבחור.
אורי מקלב: זה חלק שמאפיין את מטרת החוק.
<רפי רכס: הדבר הראשון הור לגבי החוק בכללותו.
<רפי רכס: כמו שאמר הרב דיכובסקי בישיבה הקודמת, כל עוד אין עיכוב בבחירת הדיינים אין שום בעיה מבחינת בתי הדין עם הצעת החוק.
<רפי רכס: שתי הערות שביקש ממני הרב דיכובסקי, מנהל בתי הדין, להעביר לגבי סעיף אחד שאומר שאת הטוענת הרבנית תבחר הרשות לקידום מעמד האישה.
<רפי רכס: רשומות כ-50 טוענות רבניות, פחות או יותר.
<רפי רכס: רק לצורך ההקבלה, יש 65 אלף עורכי דין שרשומים.
<רפי רכס: היחס שנותנים לכוח - - -
שרמן שני: הם לא כולם מתעסקים בבתי הדין.
<רפי רכס: כשעושים את הפיצול היחס נראה לא פרופורציונאלי.
<רפי רכס: ההצעה של הרב דיכובסקי הייתה לאו דווקא טוענת רבנית, אלא אישה באשר היא אישה.
<רפי רכס: לא רק טוענות רבניות נדרשות לבית הדין.
<רפי רכס: גוף מקצועי כבר יש פה מבחינת לשכת עורכי הדין.
<רפי רכס: ההצעה הראשונה אומרת שאין צורך דווקא בטוענת רבנית.
<רפי רכס: דבר נוסף שהוא ביקש להציע זה שאת האישה הנוספת, שזאת האישה ה-11 , תציע לא רק הרשות לקידום מעמד האישה, אלא בשיתוף עם שרת המשפטים ונשיא בית הדין הרבני הגדול.
<רפי רכס: שלושתם יחד יבחרו את אותה אישה.
דוד רותם: מי זה נשיא בית הדין הרבני הגדול?
<רפי רכס: מי שעכשיו ומי שיהיה.
דוד רותם: הוא לא יהיה.
<רפי רכס: מישהו יהיה בכל מקרה.
<סיגל קוגוט: בסוף מישהו יהיה.
אברהם מיכאלי: לא, הוא רוצה לבטל.
אברהם מיכאלי: הוא לא רוצה שיהיה נשיא בית הדין הרבני הגדול.
<רפי רכס: הוא דיבר על האדם הספציפי.
אברהם מיכאלי: הוא מתכוון לכלל.
דוד רותם: הוא לא יהיה ש"סניק.
עליזה לביא: עמלתי על הסעיף הזה קשה, הוא לא נכתב כלאחר יד.
עליזה לביא: גם הטוענות הרבניות הן חדשות בבית הדין הרבני.
עליזה לביא: כמו שאתה יודע, לא תמיד היו טוענות רבניות.
עליזה לביא: זה מפעל שצמח מהשטח לאור המצוקה שהייתה בבתי הדין.
עליזה לביא: יש שם תלמידות חכמות שלא יכולות להגיע לתפקידים אחרים כרגע.
עליזה לביא: הן טוענות רבניות.
עליזה לביא: מן הראוי שהן תהיינה חלק מההרכב של הוועדה שבוחרת את הדיינים.
עליזה לביא: הן מכירות את בתי הדין, הן חשופות ונחשפות במשך עבודתן לעבודת הדיינים, הן מכירות את המטריה.
עליזה לביא: אם, חלילה, יהיה מצב שלא תהיינה בבית הזה ולא בממשלה נשים, אז לפחות אנחנו יודעים שתהיה.
עליזה לביא: אישה אחת לבטח.
עליזה לביא: הסיבה שבחרנו שהרשות לקידום מעמד האישה היא זו שתבחר ותיתן את האינפוט ואת הרגישות לאופיה של הטוענת הרבנית היא מאחר שאנחנו יודעים את עבודתה של הרשות ואת הבנתה המקצועית שאינה נשואת פנים לכאן או לכאן.
עליזה לביא: בחרנו שזה יהיה הגוף.
עליזה לביא: כמו שהוא בוחר נציגות נוספות למקומות אחרים, כך הוא גם יבחר את הטוענת הרבנית.
<רפי רכס: הדרך לקדם את הטוענות הרבניות זה בשטח.
<רפי רכס: הן מתקדמות.
<רפי רכס: הזמן עושה את שלו.
<רפי רכס: אני לא חושב שהדרך היא דרך מתן עוצמה רבה מידי.
<רפי רכס: השטח יוביל אותן.
שולי מועלם-רפאלי: זה פשוט מביך.
<רפי רכס: הדבר הנוסף הוא לגבי ההצעה של השילוב בין שר המשפטים לנשיא בית הדין.
<רפי רכס: זאת כבר הצעה שהועלתה.
<רפי רכס: גם עליה חשבו.
<רפי רכס: שר המשפטים הקודם העלה את ההצעה הזאת.
שרמן שני: אתה מעדיף לתת את העוצמה הזאת לסתם אישה?
אברהם מיכאלי: דודו, לא הבנת מאיפה החוק הזה נולד?
אברהם מיכאלי: מאלה שפוחדים להתמודד מולך כל הזמן.
דוד רותם: לא הבנתי, מול מי אני פוחד להתמודד?
אברהם מיכאלי: אלה שבחזית מולך.
דוד רותם: אני לא פוחד להתמודד מול אף אחד.
דוד רותם: הדבר היחיד שאני מפחד להתמודד זה עם הקואליציה שלי.
<סיגל קוגוט: הצעת חוק הדיינים (תיקון מס' 26) (ייצוג הולם לנשים בוועדה לבחירת דיינים).
<סיגל קוגוט: בחוק הדיינים, התשט"ו-1955 בסעיף 6 סעיף קטן (א), במקום 10 יבוא 11.
<סיגל קוגוט: בסופו יבוא טוענת רבנית העובדת במקצועה שתיבחר על ידי שר המשפטים.
<סיגל קוגוט: אחרי סעיף קטן (א) יבוא: (א1) לפחות אחד מנציגי הממשלה בוועדה, לפחות אחד מנציגי הכנסת בוועדה ולפחות אחד מנציגי לשכת עורכי הדין בוועדה יהיו נשים.
<סיגל קוגוט: 2.
<סיגל קוגוט: בסעיף 7(ג) האמור בו יסומן 1 על אף הוראות פסקה (1).
<סיגל קוגוט: הצעת הוועדה על מינוי של דיין לבית הדין הרבני הגדול תהיה על דעת שמונה מחברי הוועדה; פחת מספר המשתתפים בהצבעה מ-11 תהיה ההצבעה על דעת רוב המשתתפים שלא יפחת ממספר המשתתפים בהחסיר שניים.
<סיגל קוגוט: חוק הרשות למעמד האישה לא יתוקן, כי קבענו עכשיו ששרת המשפטים היא זאת שתבחר.
<סיגל קוגוט: הוראת מעבר.
<סיגל קוגוט: הוראות סעיף 6(א)(1) לחוק העיקרי כנוסחו בסעיף 1,2 לחוק זה יחולו החל מהבחירות הקרובות של נציגים כאמור באותו סעיף לוועדה לבחירת דיינים.
אורי מקלב: אין לי בעיה בחלק הזה, אבל גם בעניין של עורכי הדין צריך להיות עורך דין שעובד במקצועו.
אורי מקלב: כך זה מופיע שם.
עליזה לביא: לקחתי את זה משם.
אורי מקלב: מכיוון שאתם אנשי המקצוע – אני נגד החוק הזה – ואתם רוצים להוציא דבר מתוקן תחת ידכם, מה קורה בסיטואציה כשאין שרה בממשלה?
<סיגל קוגוט: המציעות חושבות שהמצב הזה יהיה יותר גרוע מהשאלה מי יהיה בוועדה למינוי דיינים.
אורי מקלב: חוק שיוצא צריך להיות מתוקן.
אורי מקלב: האם יש סמכות במידה ואין?
<סיגל קוגוט: אנחנו לא מניחים דברים אבסורדיים.
<סיגל קוגוט: אנחנו לא מניחים הנחות לא סבירות כשאנחנו מחוקקים.
אורי מקלב: כאן משנה בתי הדין.
אורי מקלב: זה מה שמשנה כאן, לא כל הדברים האחרים.
דוד רותם: אורי, מה אתה רוצה?
דוד רותם: הם רוצים לחייב פה את הממשלה.
אורי מקלב: אני לא תומך, ואז הוועדה לא תוכל להתכנס.
אורי מקלב: כשהוועדה לא תתכנס היא תעשה פחות עוולות.
אברהם מיכאלי: הסתייגות אחת שאני רוצה היא שהכללים יחולו גם על ועדה למינוי שופטים.
<סיגל קוגוט: תיקון עקיף בחוק בתי המשפט.
דוד רותם: אי אפשר, בחרו כבר את נציגי הכנסת לוועדה לבחירת שופטים.
דוד רותם: אין שם נשים.
אברהם מיכאלי: זה בדיוק למה אני רוצה שזה יחול.
<סיגל קוגוט: בכל מקרה זה לא יחול אלא רק מהבחירות הבאות.
אברהם מיכאלי: אני רוצה שזה יחול על שני סוגי קאדים, גם על קאדי רגיל וגם על קאדי מד'הב.
<סיגל קוגוט: מי במקום הטוענת הרבנית תהיה בקאדים, לדעתך?
<סיגל קוגוט: טוענת רבנית תהיה בקאדים?
אברהם מיכאלי: לקאדים יש נציגים.
<סיגל קוגוט: טוענות רבניות בבתי הדין השרעיים?
<סיגל קוגוט: אנחנו לא מכירים טוענות בבתי הדין השרעיים.
אברהם מיכאלי: אותו הרכב של ייצוג נשים יהיה גם בבתי הדין - - -
<סיגל קוגוט: מי מקבילה לטוענת רבנית?
אברהם מיכאלי: אם אין טוענת רבנית, אז יש נשים, יש עורכות דין .
<סיגל קוגוט: אז עוד עורכת דין.
אברהם מיכאלי: אני רוצה שההתמודדות שלנו תהיה התמודדות שוויונית.
<סיגל קוגוט: בסדר, רק אין שם טוענות שרעיות.
שרמן שני: נבחרה עורכת דין מטעם לשכת הקאדים בבחירות האחרונות.
אברהם מיכאלי: 3 ההסתייגויות הן שופטים, קאדים וקאדים מד'הב.
אורי מקלב: כל הסיעה מצטרפת לכל ההסתייגויות.
אברהם מיכאלי: גם הסיעה שלנו.
אורי מקלב: אנחנו מבקשים להוסיף שבמקום 2 דיינים בבית הדין הרבני הגדול יהיו 4 דיינים.
אורי מקלב: לשנות את ההרכב בסעיף הזה כך שיהיו 13 חברים.
אורי מקלב: אנחנו מבקשים לבטל את הסעיף של הטוענת הרבנית כך שיהיה אפשר למנות בהסכמה כוללת כל אחת.
<סיגל קוגוט: אישה במקום טוענת רבנית?
אורי מקלב: אני מבקש למחוק את הסעיף הזה.
אורי מקלב: אנחנו מבקשים למחוק את תוספת 2 בסעיף (ג).
אורי מקלב: הוועדה צריכה לבחור ברוב.
אורי מקלב: לא יהיה דבר כזה שיהיה - - -
אלעזר שטרן: אמרת להוריד את הטוענת הרבנית.
אלעזר שטרן: מה לחלופין?
אורי מקלב: לחלופין אנחנו מציעים שלא תהיה טוענת רבנית אלא אישה.
<סיגל קוגוט: אישה בהסכמת שרת המשפטים ונשיא בית הדין הרבני הגדול.
<סיגל קוגוט: זה מה שאתה מציע?
אורי מקלב: אנחנו מבקשים גם את מנהל בתי הדין.
<סיגל קוגוט: אחרי שנשיא בית הדין הרבני הגדול הסכים אתה צריך גם את מנהל בתי הדין?
<סיגל קוגוט: בדרך כלל כשנותנים משהו לראש המערכת אנחנו לא מוספים גם את הפקיד שלו.
שולי מועלם-רפאלי: ראש המערכת לא נחשב פה כל כך .
אורי מקלב: אנחנו מבקשים לבטל את סעיף 2.
<סיגל קוגוט: זה דווקא סעיף שקיים בחוק בתי המשפט.
אורי מקלב: אנחנו מכירים בדיוק איך הוא נוצר.
<סיגל קוגוט: הוא נוצר כדי לאפשר הידברות.
אורי מקלב: כדי להטיל וטו.
<סיגל קוגוט: נכון, שלא תהיה אף קבוצה שתשלוט לחלוטין בוועדה.
אורי מקלב: הגיעו להסכם בין חברי כנסת לנשיאת בתי המשפט לאפשר וטו של נשיאת בתי המשפט או השפעה כמעט אבסולוטית של בית המשפט העליון.
אורי מקלב: אני לא חושב שזה נכון במקרה הה.
אורי מקלב: אני לא צריך להסביר.
אורי מקלב: אני גם רואה לנגד עיני מה הקדנציה הזאת עלולה ועשויה לעשות עם מינוי הרבנים הראשיים .
אורי מקלב: אני לא מהמר על לתת את הכוח ואת זכות הוטו לרבנים הראשיים.
אורי מקלב: אנחנו מציעים שזה יהיה על פי רוב.
אברהם מיכאלי: גם קבוצת ש"ס מצטרפת להסתייגויות.
אורי מקלב: אם היינו יודעים על הישיבה הזאת ההסתייגויות היו מגיעות בצורה מסודרת יותר.
<סיגל קוגוט: אני אנסח לך אותן.
<סיגל קוגוט: אנחנו קודם מצביעים על ההסתייגויות.
<סיגל קוגוט: מי בעד שלושת התיקונים העקיפים לחוקי בתי הדין הדתיים האחרים ובחוק בתי המשפט?
<סיגל קוגוט: אנחנו נצביע במכה אחת על שלושת הרעיונות האלה כך שההסדר הזה יחול בחוק בתי המשפט, בחוק הקאדים ובחוק הקאדים מד'הב.
<סיגל קוגוט: מי בעד ההסתייגויות האלו?
<סיגל קוגוט: בעד – 3
<סיגל קוגוט: נמנעים – אין לא אושר
דוד רותם: אתם נגד זה שתהיינה כמות גדולה יותר של נשים בוועדה לבחירת שופטים?
מרב מיכאלי: אנחנו בעד שתהיינה כמה שיותר נשים בכל מקום.
דוד רותם: אתן מצביעות נגד עכשיו.
אברהם מיכאלי: פוליטיקה חדשה.
אורי מקלב: אנחנו אמרנו את זה.
<סיגל קוגוט: מי בעד ההסתייגות של חבר הכנסת מקלב, שבמקום 2 דיינים בוועדה למינוי דיינים יהיו 4 דיינים?
<סיגל קוגוט: נמנעים – אין
<סיגל קוגוט: מי בעד ההסתייגות של מקלב להוריד את הטוענת הרבנית מהרכב הוועדה למינוי דיינים?
<סיגל קוגוט: מי בעד ההסתייגות החלופית של חבר הכנסת מקלב, שבמקום הטוענת תמונה אישה בהסכמת שלושת הגורמים שהוא ציין, שזאת שרת המשפטים, נשיא בית הדין הגדול ומנהל בתי הדין.
<סיגל קוגוט: מי בעד לבטל את סעיף 2 לגבי הרוב הדרוש למינוי דיינים?
אברהם מיכאלי: אני יכול להצטרף לקבוצה של יהדות התורה בעניין הזה?
<סיגל קוגוט: כן.
<סיגל קוגוט: כל ההסתייגויות בשם שתי הקבוצות.
<סיגל קוגוט: מי בעד החוק?
<סיגל קוגוט: בעד – 7
דוד רותם: החוק התקבל בקריאה שניה ושלישית.
דוד רותם: חוק חובת המכרזים (תיקון מס' 22 – הוראת שעה), התשע"ג-2013, של חברי הכנסת שלי יחימוביץ, משה גפני?
דוד רותם: אני צריך לדחות את הדיון, יצחק וקנין ונחמן שי.
שלי יחימוביץ': פאינה, אגב, היתה חתומה עליו והיא ירדה בגלל שהיא סגנית.
אורי מקלב: שום דבר לא יכסה על פשעיו של גפני.
דוד רותם: על פשעיו של גפני אי אפשר לכסות.
שלי יחימוביץ': אני מבקשת שתמחל עליהם לרגע הזה, אחר כך תמשיך להתחשבן אתם.
דוד רותם: זה בסדר, אל תדאגי.
דוד רותם: שלי, את מכירה את הניסוח החדש שהנחנו על השולחן?
שלי יחימוביץ': כן, אדוני היושב ראש.
שלי יחימוביץ': אני רוצה גם ממש להודות לך על המעורבות שלך ועל התרומה שלך לקידום החוק הזה.
שלי יחימוביץ': כל הסיכומים שהגעת אליהם מקובלים עלי ואני מברכת עליהם.
דוד רותם: אלעזר הוא המסכם.
אורי מקלב: לאינטליגנציה האישית: השינויים שהיו כאן, למה זה ירד ולמה זה עוד פעם מופיע כאן?
אורי מקלב: איפה השינוי?
אורי מקלב: בשביל ללמוד.
אורי מקלב: אם הזמן דוחק - -
דוד רותם: יש לנו את כל הזמן.
אורי מקלב: ללמוד חוקה אני צריך.
<אלעזר שטרן – הלשכה המשפטית – הלשכה המשפטית: הנוסח הראשוני שעבר, שהוועדה אישרה לקריה שניה ושלישית היה שהתקנות, הממשלה תביא תקנות חדשות.
<אלעזר שטרן – הלשכה המשפטית – הלשכה המשפטית: כל עוד לא יותקנו תקנות חדשות בעצם מערכת הביטחון לא תוכל להוציא מכרזים חדשים.
<אלעזר שטרן – הלשכה המשפטית – הלשכה המשפטית: זה דבר שלמערכת הביטחון היה קשה לחיות אתו ולכן גם שר הביטחון הגיש הסתייגות.
אורי מקלב: ניסיון אישי יקר של משרד הביטחון עד שהממשלה מתקנת תקנות וכמה זמן זה לוקח - -